**KLAIPĖDOS MIESTO TARYBOS, PROFESINIŲ SĄJUNGŲ IR DARBDAVIŲ ORGANIZACIJŲ TRIŠALĖS TARYBOS POSĖDŽIO**

**PROTOKOLAS**

2015 m. kovo 2 d. Nr. T6-3

Klaipėda

Posėdis įvyko 2015-02-24.

Posėdžio pradžia 14.00 val.

Posėdžio pirmininkas – Jolanta Braukylienė, Klaipėdos pramonininkų asociacijos administracijos direktorė.

Posėdžio sekretorė – Agnė Jonikaitytė, Informavimo ir e. paslaugų skyriaus Viešųjų ryšių poskyrio vyr. specialistė.

Dalyvavo:

Algirdas Grublys, Klaipėdos miesto savivaldybės tarybos narys;

Laima Juknienė, Klaipėdos miesto švietimo darbuotojų profesinės sąjungos atstovė;

Povilas Algis Mikalajūnas, Jūrininkų sąjungos atstovas;

Arminas Laučys, Klaipėdos apskrities darbdavių asociacijos prezidiumo narys;

Birutė Barišauskienė, Valstybinių ir privačių įmonių profesinės sąjungos pirmininkė;

Saulius Budinas, Klaipėdos miesto savivaldybės tarybos narys.

Svečiuose:

Laima Vaitonienė, Mokyklų vadovų asociacijos vadovė;

Antanina Šereivienė, Ikimokyklinių įstaigų vadovų asociacijos vadovė;

Nijolė Laužikienė, Klaipėdos miesto savivaldybės administracijos Ugdymo ir kultūros departamento direktorė;

Virginija Kazakauskienė, Klaipėdos miesto savivaldybės administracijos Ugdymo ir kultūros departamento Švietimo skyriaus vedėjo pavaduotoja.

 DARBOTVARKĖ:

1. Trišalės tarybos narės Laimos Juknienės pasisakymas "ES patirtis vystant socialinį dialogą".
2. Ugdymo ir kultūros departamento direktorės Nijolės Laužikienės, Švietimo skyriaus vedėjos Laimos Prižgintienės esamos padėties Klaipėdos miesto savivaldybėje pristatymas ir įvertinimas.
3. Ikimokyklinių įstaigų vadovų asociacijos vadovės Antaninos Šereivienės ir Mokyklų vadovų asociacijos vadovės Laimos Vaitonienės pasisakymai.
4. Diskusijos.
5. Kito posėdžio temos ir laiko tvirtinimas.

1. SVARSTYTA. Trišalės tarybos narės Laimos Juknienės pasisakymas "ES patirtis vystant socialinį dialogą".

L. JUKNIENĖ pristatė, kaip Lietuva pagal socialinio dialogo išsivystymą atrodo Europos Sąjungos kontekste. Beveik pagal visus rodiklius Lietuva yra arba paskutinėje, arba priešpaskutinėje vietoje. Pavyzdžiui, pagal profsąjungų narių skaičių Lietuva yra priešpaskutinėje vietoje. Bet, kita vertus, tokie rezultatai gali būti dėl skirtingų reglamentavimo tradicijų valstybėse. Ji taip pat pasidžiaugė sėkmingu bendradarbiavimu su praėjusios kadencijos Klaipėdos miesto valdžia, tačiau teigė, jog pastaruoju metu jis yra labai sumažėjęs, ypatingai su savivaldybės administracija. Taip pat pabrėžė, kad Švietimo darbuotojų profesinė sąjunga stengiasi daryti susitikimus ir su švietimo įstaigų vadovais, kad nekiltų įtampos tarp socialinių partnerių, bet ji dar yra nemaža, ypatingai ikimokyklinėse įstaigose, kur profesinės organizacijos kuriasi labai vangiai. Jose yra varžomas žmonių stojimas į profesines organizacijas. Ji taip pat akcentavo, kad su šios kadencijos Miesto tarybos Ugdymo ir jaunimo komitetu bendradarbiavimo nebuvo – komitetas nenorėjo bendrauti su socialiniais partneriais.

NUTARTA. Informacija išklausyta.

1. SVARSTYTA. Ugdymo ir kultūros departamento direktorės Nijolės Laužikienės, Švietimo skyriaus vedėjos Laimos Prižgintienės esamos padėties Klaipėdos miesto savivaldybėje pristatymas ir įvertinimas.

N. LAUŽIKIENĖ pasidžiaugė, kad Klaipėdoje yra labai aktyvūs ir geranoriški socialiniai partneriai švietimo srityje. Savivaldybė visada, kiek tik gali bendradarbiauja. Matyt problema yra tame, kad administracijos darbuotojai, kartais dėl nežinojimo ar nenorėjimo trugdyti nepakviečia profesinių sąjungų atstovų. Bet tikrai ne dėl sąmoningo vengimo bendradarbiauti. Darbo grupių yra sudaroma labai daug ir kartais tiesiog nepagalvojama, kad konkreti nagrinėjama tema yra ir profesinių sąjungų veiklos laukas. Ji akcentavo, kad iš savivaldybės administracijos priešiškumo jokiu būdu nėra. Ji taip iškėlė mintį, kad būtų labai naudinga aiškiai suformuluoti temas, kurios yra aktualios profesinių sąjungų atstovams ir kurių svarstymuose savivaldybės administracijoje jie norėtų dalyvauti.

L. JUKNIENĖ papildė, kad profesinės sąjungos nori labiau betarpiško bendravimo, pvz., dalyvauti švietimo įstaigų direktorių pasitarimuose. Šiuo metu laikas mokytojams yra nepatogus.

NUTARTA. Informacija išklausyta, pasiūlyta Švietimo skyriui suderinti posėdžių laiką ir ateityje kviesti profsąjungos atstovus į švietimo įstaigų vadovų pasitarimus.

1. SVARSTYTA. Ikimokyklinių įstaigų vadovų asociacijos vadovės Antaninos Šereivienės ir Mokyklų vadovų asociacijos vadovės Laimos Vaitonienės pasisakymai.

L. VAITONIENĖ pasidžiaugė sėkmingu Ugdymo ir jaunimo komiteto darbu, bet pasigedo aiškesnės profesinių sąjungų atstovų pozicijos dėl biudžetinių įstaigų buhalterinės apskaitos centralizavimo ir kitų klausimų. Taip pat paprašė profesinių sąjungos atstovės, kad mokyklų vadovus kviestųsi į savo problemų svarstymus.

A. ŠEREIVIENĖ paantrindama džiaugėsi, kad Klaipėdos miesto savivaldybėje socialinis dialogas vyksta sėkmingai, politikai dirba švietimo sektoriaus labui, o savivaldybės administracijos darbuotojai visada padeda ir pakonsultuoja.

L. JUKNIENĖ pasiūlė atnaujinti profesinių sąjungų atstovų susitikimus su švietimo įstaigų vadovais.

NUTARTA. Informacija išklausyta.

1. SVARSTYTA. Diskusijos.

NUTARTA.

1. Ateityje formuluojant rašytinius pasiūlymus ateinančios kadencijos Miesto tarybos nariams, komitetų pirmininkams, savivaldybės administracijai įtraukti ir pasiūlymą kviesti profsąjungų atstovus dalyvauti švietimo įstaigų vadovų pasitarimuose.

2. Naujos kadencijos Ugdymo ir kultūros komiteto pirmininkui adresuoti prašymą kviesti profsąjungos atstovus į komitetų posėdžius, pasirenkant posėdžių laiką, įvertinti atstovų pageidavimus.

1. SVARSTYTA. Kito posėdžio temos ir laiko tvirtinimas.

NUTARTA. Į kitą Trišalės tarybos posėdį pasikviesti Savivaldybės kontrolierę Daivą Čeporiūtę, kuri pristatytų Klaipėdos miesto savivaldybės kontrolės ir audito tarnybos 2014 metų veiklos ataskaitą. Suderinus laiką, prieš savaitę informuoti Trišalės tarybos narius.

Posėdžio pirmininkė Jolanta Braukylienė

Posėdžio sekretorė Agnė Jonikaitytė